Motî:escoursi - Wikipedia

# Motî:escoursi

### Èn årtike di Wikipedia.

escoursi (codjowaedje)

I. [v.c.] enonder, dins les sinses: a) fé avancî. Li tcheron escoursixh si tchvå d' on bon côp d' corîxhe (J. Haust). F. faire se mettre en route. b) demarer. Il ont dvou escoursi l' machine al mwin. (E. Dethier). F. démarrer, enclencher. c) animer. Les efants do cazer, ki leus parints escoursixhént, atakît a l' cahouyî a côps d' pires et d' craheas (M. Hicter). F. exciter, échauffer.

II. s' escoursi [v.pr.s.c.]

1. s' enonder (prinde si enondon). I s' escoursixha po potchî l' hourea (E. Dethier). Dji m' va escoursi po sayî do sôtler ådzeu del håye (L. Pirsoul). F. s'élancer.

2. si dshofler tot corant trop rade. F. s'essouffler.

3. si ctaper. F. se démener.

III. s' escoursi so [v.pr.c.n.d.] s' enonder après, divni amoureus(e) di (on djonne ome tot cåzant d' ene comere, ene comere tot djåzant d' on djonne ome). Ele s' aveut-st escoursi sol vårlet. (E. Dethier) F. s'éprendre, s'enticher de.

Etimolodjeye: bodje "coûsse" eyet dobe betchete e + s (refoircixhant): bén mete e coûsse. tz a: esnondyî. Coinrece Lidje, Hesbaye, Nameur, Dinant.

Prin del pådje «http://wa.wikipedia.org../../../e/s/c/Mot%C3%AE%7Eescoursi.html»

##### Views

- Årtike
- Copene
- Modêye d' asteure

##### Cweri